Βασιλική Κατοικία της Λα Μαρέτα

Η Βασιλική Κατοικία της Λα Μαρέτα (ισπανικά: Residencia Real de La Mareta) είναι μία από τις κατοικίες της βασιλικής οικογένειας της Ισπανίας, που βρίσκεται στον οικισμό Κόστα Τεγκίσε του κανάριου νησιού Λανθαρότε. Τελεί υπό τη διαχείριση του δημόσιου οργανισμού Εθνική Κληρονομιά. Πρόκειται για μία σύγχρονη έπαυλη, την οποία σχεδίασε ο αρχιτέκτονας Φερνάντο Ιγκέρας και ο καλλιτέχνης Θέσαρ Μανρίκε.http://masdearte.com/fernando-higueras-museo-ico/https://fernandohigueras.org/la-mareta Το όνομά της το οφείλει στο γεγονός ότι στον ίδιο χώρο υπήρχε μια «μαρέτα», δηλαδή μια κατασκευή που χρησίμευε για τη συλλογή του βρόχινου νερού και για ποτίστρα ζώων.

Κατασκευάστηκε με έξοδα του Βασιλιά Χουσεΐν της Ιορδανίας στα τέλη της δεκαετίας του 1970. Αν και ο Χουσεΐν δεν φιλοξενήθηκε ποτέ στην έπαυλη, ένας από τους γιους του τη χρησιμοποίησε για τον μήνα του μέλιτος. Στα τέλη του 1980 ο Χουσεΐν δώρισε το ακίνητο στον Βασιλιά Χουάν Κάρλος Α΄ της Ισπανίας, ο οποίος το παραχώρησε με τη σειρά του στον οργανισμό Εθνική Κληρονομιά.https://lanzaroteinformation.co.uk/the-kings-house-in-costa-teguise/

Η ισπανική βασιλική οικογένεια έχει επιλέξει κατά καιρούς την Λα Μαρέτα ως τόπο διακοπών της.https://www.elindependiente.com/gente/2024/08/12/la-mareta-casa-palacio-hussein-jordania-pedro-sanchez/ Το έκανε για πρώτη φορά το 1993, μετά τον θάνατο του Χουάν, Κόμη της Βαρκελώνης. Σε αυτή την κατοικία πέθανε, στις 2 Ιανουαρίου του 2000, η μητέρα του Βασιλιά Χουάν Κάρλος Α΄, η Πριγκίπισσα Μαρία ντε λας Μερθέδες, καθώς η οικογένεια πέρασε εκεί την Πρωτοχρονιά.https://www.mujerhoy.com/celebrities/realeza/hussein-jordania-regalo-palacete-lanzarote-juan-carlos-tragedia-muerte-20250706215515-nt.html Παράλληλα, η έπαυλη έχει χρησιμοποιηθεί ως κατοικία ανάπαυσης κάποιων πρωθυπουργών της Ισπανίας, όπως του Χοσέ Μαρία Αθνάρ, του Χοσέ Λουίς Ροδρίγκεθ Θαπατέρο και του Πέδρο Σάντσεθ.https://elpais.com/politica/2018/12/29/actualidad/1546095140_330086.htmlhttps://elpais.com/gente/2020-08-06/pedro-sanchez-veranea-en-la-mareta-una-casa-con-historia-para-la-familia-real.htmlhttps://cadenaser.com/emisora/2021/08/03/ser_las_palmas/1627980536_124785.htmlhttps://www.vanitatis.elconfidencial.com/famosos/2023-07-26/sanchez-vacaciones-la-mareta-lanzarota-juan-carlos_3708239

Εκτός από τα μέλη της βασιλικής οικογένειας και Ισπανούς αξιωματούχους, η έπαυλη έχει φιλοξενήσει κατά καιρούς και ξένους ηγέτες υψηλού κύρους. Ανάμεσα στους πιο διάσημους φιλοξενούμενούς της συγκαταλέγονται οι πρώην Γερμανοί καγκελάριοι Χέλμουτ Κολ και Γκέρχαρντ Σρέντερ, ο πρώην πρόεδρος της Σοβιετικής Ένωσης Μιχαήλ Γκορμπατσόφ και ο Καζάκος Νουρσουλτάν Ναζαρμπάγεφ.https://www.canarias7.es/politica/mareta-espera-visita-20220802182335-nt.htmlhttps://www.20minutos.es/noticia/3527137/0/asi-mareta-casona-pedro-sanchez-familia-pasaran-nochevieja/

Παραπομπές

Κατηγορία:Μοναρχία της Ισπανίας